Székesfehérvár Megyei Jogú Város Önkormányzat Közgyűlése

13/2007. (V. 3.) rendelete

a Belváros forgalmi rendjéről és a fizető parkolási rendszerről

Székesfehérvár Megyei Jogú Város Önkormányzat Közgyűlése a közúti közlekedésről szóló 1988. évi I. tv. 15. §. (3) bekezdésében és 34. § (2) bekezdésében kapott felhatalmazás alapján figyelemmel a helyi önkormányzatokról szóló 1990. évi LXV. Törvény 16. §. (1) bekezdésben foglaltakra az alábbi rendeletet alkotja: 

A rendelet hatálya

1.  §

(1) A rendelet területi hatálya kiterjed Székesfehérvár város közigazgatási területén az 1. sz. mellékletben felsorolt, „Várakozási övezet” KRESZ táblával és a fizető parkolásra utaló, a parkolási övezetnek megfelelő színű kiegészítő táblával megjelölt parkolóhelyekre, valamint a „Belváros” lakott terület határárait jelző táblákkal megjelölt városrészre. 

(2) A rendelet tárgyi hatálya kiterjed valamennyi közúti járműre, kivéve: 

· a megkülönböztető jelzéssel ellátott járművekre, 

· a figyelmeztető jelzést (sárga villogót) használó kommunális járművekre, 
· Sürgősségi betegellátást végző orvosok gépjárműveire, amennyiben a KRESZ 41.§ (9) bekezdésében meghatározott várakozási engedéllyel rendelkeznek, és az engedélyt az első szélvédő mögött teljes terjedelmében jól láthatóan kihelyezik.

Behajtás és várakozás

2.  §

(1) A rendelet 1. mellékletében meghatározott gyalogosövezetbe gépjárművel behajtani tilos kivéve a 2. mellékletben meghatározott behajtási engedéllyel, valamint hétköznapokon reggel 7 órától 10 óráig és 17 órától 19 óráig, amikor az áruszállító járművek korlátozás nélkül behajthatnak.

(2) A gyalogosövezetben – az áruszállítási időszakot kivéve – megállni és várakozni tilos. A kiemelt várakozási övezetben – az áruszállítási időszakot kivéve – megállni és várakozni csak parkolóbérlettel lehet.

(3) A rendelet 1. mellékletében meghatározott I-II-III. várakozási övezetekbe tartozó fizető parkolóhelyeken a helyszínen megváltott parkolójeggyel lehet várakozni, hétköznap 8.oo és 18.oo, a parkolóra a 4. §-ban meghatározott időtartam korlátozással, vagy az előre megváltott bérlettel időtartam korlátozás nélkül. A jegyek és bérletek díjait a 2. melléklet tartalmazza.

(4) A megváltott parkolójegyet a jármű első szélvédőjén belül, de kívülről jól látható és ellenőrizhető módon kell elhelyezni.

Parkolóbérletek, engedélyek

3.  §

(1) a) A gyalogosövezetben és kiemelt várakozási övezetben bejelentett lakóhellyel rendelkező állampolgárok a lakóhelyükhöz legközelebb eső várakozásra kijelölt parkolóhelyeket parkolóbérlettel vehetik igénybe. A lakossági bérletet évente, lakásonként legfeljebb kettő gépkocsira lehet kiadni, amennyiben az egyik saját tulajdonú, a másik – saját használatra való kiadás igazolásával – cégautó. A lakossági bérletet parkolóra és rendszámra vonatkozóan kell kiadni. A gyalogosövezetben és kiemelt várakozási övezetben bejelentett lakóhellyel rendelkező állampolgárok, akik nem rendelkeznek gépjárművel lakásonként egy, lakcímre szóló lakossági bérletet válthatnak.

b) A gyalogosövezetben és kiemelt várakozási övezetben ingatlannal rendelkező, vagy irodát, üzlethelyiséget bérlő jogi és magánszemélyek, valamint jogi személyiséggel nem rendelkező gazdasági társaságok, szervezetek parkolási célra éves bérletet válthatnak az ingatlanhoz legközelebb eső várakozóhelyre ingatlanonként legfeljebb kettő gépkocsira a 2. sz. mellékletben meghatározott összegért, illetve ezen összeg a vásárlás időpontjának napjától az év hátra lévő részére számított időarányos részéért.

c) Azok a gyalogosövezetben és kiemelt várakozási övezetben ingatlannal rendelkező, vagy irodát, üzlethelyiséget bérlő jogi és magánszemélyek, valamint jogi személyiséggel nem rendelkező gazdasági társaságok, szervezetek akik saját ingatlanjukon, vagy bérleményükben gépjárművüket el tudják helyezni rendszámra szóló behajtási engedélyt válthatnak, amely nem jogosít a közterületen történő várakozásra.

d.) A gyalogos és kiemelt várakozási övezetbe napi, vagy meghatározott időszakra szóló belépőjegyet válthatnak az esküvőkre érkezők, valamint épületfelújítást végzők, költöztetést végzők. A belépőjegy csak az esküvő időtartama alatti várakozásra, illetve az árurakodásra jogosít.

e.) A gyalogos és kiemelt várakozási övezetben épületgépészeti karbantartást, üzemeltetést végzők időszakos behajtási engedélyt válthatnak.

f.) A gyalogos és kiemelt várakozási övezetbe élelmiszerfutárok, hibaelhárítást végzők, taxik engedély nélkül behajthatnak, ha a munkavégzést szállítólevéllel, vagy számlával igazolni tudják.

(3) A díjköteles várakozási övezetben bejelentett lakóhellyel rendelkező állampolgárok a lakóhelyükhöz legközelebb eső fizető várakozásra kijelölt parkolóhelyeket lakossági bérlettel vehetik igénybe. A lakossági bérletet évente, lakásonként legfeljebb kettő gépkocsira lehet kiadni, amennyiben az egyik saját tulajdonú, a másik – saját használatra való kiadás igazolásával – cégautó. A lakossági bérletet parkolóra és rendszámra vonatkozóan kell kiadni.

(4)  Jogi és magánszemélyek, valamint jogi személyiséggel nem rendelkező gazdasági társaságok, szervezetek parkolási célra havi és éves bérletet válthatnak a 2. sz. mellékletben meghatározott összegért.

(5)  Kedvezményes – lakossági bérlet árával azonos – bérletet válthat az, akinek gyermeke a Rendelet hatálya alá tartozó várakozási zónán belül található bölcsődébe, óvodába, illetve általános iskola első és második osztályába beiratkozott, és részére az intézmény erről igazolást állít ki. A bérlet korlátozott időtartamra, legfeljebb 30 percre szólhat, az időszakot az intézmény az igazolásában határozza meg. A kedvezményes bérletet csak az igazolást kiállító intézmény közvetlen közelében található parkolóba lehet kiadni, legfeljebb kettő forgalmi rendszám feltüntetésével. A kedvezményes bérlet egy tanévre – szeptember 1-jétől augusztus 31-ig – váltható.

(6)  Forgalmi rendszám változása, vagy a behajtási engedély, parkolóbérlet – még felismerhető – megrongálódása esetén a belépőkártya, parkolóbérlet cseréje a 2. sz. melléklet szerinti kezelési költség megfizetésével lehetséges. Elveszett belépőkártya, parkolóbérlet helyett új behajtási engedély, parkolóbérlet kiállítása esetén a csere időpontjának hónapjától az év hátra lévő részére számított időarányos díjat és a kezelési költséget kell megfizetni.

(7)  A belépőjegyet, behajtási engedélyt, parkolójegyet és bérletet (fajtájától függetlenül) az első szélvédő mögött, kívülről jól látható és ellenőrizhető módon kell elhelyezni.

(8)  A parkolójegyek, parkolóbérletek belépőjegyek, behajtási engedélyek árát a 2 sz. melléklet tartalmazza. 
4.  §

(1)  A maximális várakozási időtartam a 2. sz. melléklet alapján az I. várakozási övezetben  500- Ft-nak, a II. és III. várakozási övezetben 280,- Ft-nak, autóbuszok esetén 1600,- Ft-nak megfelelő időtartam.

Kizárólagos használatú várakozóhely

5.  §

(1)  A kizárólagos parkolásra időkorlát nélkül jogosító engedélyt a Városgondnokság, a Polgármesteri Hivatal Közlekedési Irodájának egyetértésével adhat ki. 

(2)  A kizárólagosan igénybe vehető parkolók száma nem haladhatja meg az adott parkolóban levő várakozó helyek 10 %-át. 

(3)  A kizárólagos használatú parkolóhelyért a 2. sz. melléklet szerinti díjat kell fizetni, az Önkormányzat elkülönített számlájára, amelyet parkolófejlesztésre kell fordítani.

(4)  A parkoló kizárólagos használatát jelölheti, és a parkolóhelyet fizikai korlátozással felszerelheti az erre jogosultságot szerző.
Ellenőrzés és szabálysértés

6.  §

(1)  A fizető parkoló rendszer üzemeltetője Székesfehérvár Megyei Jogú Város Városgondnokság. A várakozási övezetekben a várakozóhelyek szabályszerű használatát bármikor jogosult ellenőrizni.

(2)  A gyalogosövezetbe és a kiemelt várakozási övezetbe szükséges, a rendeletben foglalt engedélyek meglétét, és a KRESZ szabályainak megfelelő igénybevételét a közterület-felügyelők és a rendőrség jogosultak ellenőrizni.

(3)  Aki parkolójegy, illetve parkolóbérlet nélkül, vagy érvénytelen jeggyel illetve bérlettel parkol, vagy jegyét illetve bérletét nem ellenőrizhető (2. §-ban leírt) módon helyezi el autójában, a várakozási díjon felül a 2. sz. mellékletben meghatározott pótdíjat köteles fizetni. 

(4)  A szabálytalanul parkoló gépkocsi szélvédőjére a parkoló ellenőr pótdíj fizetési felszólítást és csekket helyez, melyen feltünteti a parkoló helyét, az észlelés időpontját, a gépkocsi rendszámát, valamint a szabálytalanság megnevezését és a pótdíjra vonatkozó információkat. 

(5)  A pótdíjat az erre rendszeresített és a fizetési felszólításhoz mellékelt csekken kell befizetni, 8 napon belül. Ennek elmulasztása esetén a Városgondnokság a 2.sz. mellékletben meghatározott, megemelt összegű pótdíj beszedésére jogosult. A befizetetlen pótdíjat utólagos fizetési felszólításra a gépjármű tulajdonosa köteles rendezni.
(6)  Aki a gyalogosövezetbe vagy kiemelt várakozási övezetbe behajtási engedély, belépőjegy vagy parkolóbérlet nélkül behajt, az szabálysértést követ el és ötszáztól tízezer forintig terjedő helyszíni bírsággal, vagy harmincezer forintig terjedő pénzbírsággal sújtható.

(7)  Aki a részére kiadott lakossági bérletet másra átruházza, illetve aki más lakossági bérletét jogosulatlanul használja, az szabálysértést követ el és a harmincezer forintig terjedő pénzbírsággal sújtható.

Vegyes és zárórendelkezések

7.  §

Az Önkormányzat a rendszer működéséből származó nettó bevétel 50 %-át köteles a parkolási lehetőségek bővítésének és korszerűsítésének céljából elkülöníteni és azt kizárólag ezen cél megvalósítására felhasználni, amelyről a Közgyűlés minden évben a költségvetési rendeletében dönt.

8.  §

E rendelet 2007. június 1-jén lép hatályba, ezzel egyidejűleg a belváros forgalmi rendjéről szóló 6/2000. (II. 25.) önkormányzati rendelet és az azt módosító 31/2004. (IX.28.) önkormányzati rendelet, valamint a zónás fizető parkolási rendszerről szóló 19/2003. (XII. 1.) és az azt módosító 28/2003. (XII.19.), 38/2004. (XI.23.), 41/2004. (XII.17.), 36/2005. (XII.19.) és 36/2006. (XII.19.)  önkormányzati rendeletek hatályukat vesztik. 

Székesfehérvár, 2007. május 3.

Warvasovszky Tihamér
Dr. Szabó Katalin


polgármester
jegyző

1. sz. melléklet

A rendelet hatálya alá tartozó területek felsorolása:

Gyalogos övezet

1. Liszt Ferenc utca

2. Fő utca

3. Városház tér

4. Goldzicher köz

5. Lépcső utca

6. Vasvári Pál utca

7. Koronázó tér

8. Hősök tere

9. Kossuth utca 3-13. sz. tömbbelső

Kiemelt várakozási övezet

1.  Ady Endre utca Mátyás király krt. és Fő utca közötti szakasza

2.  Bartók Béla tér 

3.  Jókai utca 

4.  Oskola utca 

5.  Arany János utca 

6.  II. János Pál tér

7.  Megyeház utca a Szent István térig 

8.  Lakatos utca a Várfal parktól

9.  Kossuth utca, Táncsics utca,
10.  Rózsa utca, Bástya utca, Basa utca,

I. várakozási övezet:

1.  Petőfi utca mindkét szakasza 

2.  Országzászló tér 

3.  A Magyar Király Szálló előtti teljes terület a Mátyás király körúttal párhuzamos szervizúttal 

4.  Marosi Arnold utca 

5.  Szent István tér + Posta előtti teljes kijelölt terület 

II. várakozási övezet:

1.  Vasalóház mögötti parkolóhelyek

2.  Watthay F. utca I-II. (a teljes kijelölt parkolóterület)

3.  OTP Bank székház (az összes kijelölt parkolóhely)

4.  Ősz utca az összes kijelölt parkolóhely

5.  Evangélikus templom előtti parkoló

6.  Dr. Koch L. utca az Okmányiroda előtti parkolóval együtt

7.  Várkapu utca

8.  Színház utca (az összes kijelölt parkolóhely) 

9.  Várkörút és a Lakatos utca Várfal park melletti szakasza

10.  Kégl György utca és a hozzá csatlakozó parkoló
11.  Távírda utca  és csatlakozó parkolók 

12.  Kígyó utca és a lakóházak előtti parkolók

13.  József Attila u. és a hozzá csatlakozó parkolók

14.  Ybl Miklós utca a hozzá csatlakozó parkolókkal együtt

15.  Ybl M. lakótelep parkolói

16.  a Pilinszky, Csanádi, Radnóti tér parkolói

17.  Semmelweis utca parkolói

18.  Mancz János utca parkolói

19.  Rákóczi u. 25-27/a közötti parkoló

III. várakozási övezet:

1.  Zichy liget

2.  Eszperantó tér

3.  Piac tér 

4.  III. Béla király tér 

5.  Skála áruház parkolója 

6.  Mátyás király körút az Ady E. utca zsákutca szakaszával együtt

7.  Selyem utca 1. sz. előtti parkoló

8.  Tolnai u. 3-5. mögötti terület és Palotai út melletti (VADEX) parkoló

Autóbuszok várakozására kijelölt parkolók:

2. Skála áruház mögötti parkoló terület a József Attila utcával párhuzamosan

3. Zichy liget 1-9. előtti útszakasz

2. sz. melléklet

A parkolójegy a következő adatokat tartalmazza:

· üzemeltető megnevezése,

· üzemeltető adószáma,

· SZJ-szám,

· dátum,

· sorszám,

· parkoló megnevezése,

· a parkolás megkezdésének időpontja,

· az érvényesség időpontja,

· parkolójegy ára,

· ÁFA-tartalom.

A parkolási díj zónák szerint:

	I.     várakozási övezet
	280,- Ft/óra

	II.    várakozási övezet
	140,- Ft/óra

	III.   várakozási övezet

       - autóbuszoknak
	70,- Ft/óra

350,- Ft/óra


A parkolójegy-automatákban történő készpénzes fizetés kiváltható az üzemeltetőnél előre megváltott, az üzemeltető által meghatározott összeget tartalmazó elektronikus chipkártyával, vagy mobiltelefonon keresztül történő tranzakcióval.

	Egy évre érvényes behajtási engedély ára gyalogosövezetbe és kiemelt várakozási övezetbe
	2.600,- Ft/év

	Belépőjegy gyalogosövezetbe és kiemelt várakozási övezetbe
	400,- Ft/nap


Bérletek:

	I-III. övezetben lakossági éves bérlet ára
	600,- Ft

	I-III. övezetben minden parkolóba érvényes éves bérlet ára
	72.000,- Ft

	I-III. övezetben minden parkolóba érvényes havi bérlet ára
	6.700,- Ft


Kiemelt várakozási övezetben:

	Lakossági éves bérlet ára
	2.300,- Ft

	Egy bizonyos parkolóra érvényes éves bérlet ára
	110.000,- Ft

	Egy bizonyos parkolóra érvényes havi bérlet ára
	11.000,- Ft


I. várakozási övezetben:

	Egy bizonyos parkolóra érvényes éves bérlet ára
	30.000,- Ft

	Egy bizonyos parkolóra érvényes havi bérlet ára
	3.300,- Ft

	Teljes övezetre érvényes éves bérlet ára
	55.000,- Ft

	Teljes övezetre érvényes havi bérlet ára
	9.000,- Ft


II. várakozási övezetben:

	Egy bizonyos parkolóra érvényes éves bérlet ára
	20.000,- Ft

	Egy bizonyos parkolóra érvényes havi bérlet ára
	2.300,- Ft

	Teljes övezetre érvényes éves bérlet ára
	33.000,- Ft

	Teljes övezetre érvényes havi bérlet ára
	5.500,- Ft


III. várakozási övezetben:

	Egy bizonyos parkolóra érvényes éves bérlet ára
	9.000,- Ft

	Egy bizonyos parkolóra érvényes havi bérlet ára
	1.200,- Ft

	Teljes övezetre érvényes éves bérlet ára
	17.000,- Ft

	Teljes övezetre érvényes havi bérlet ára
	2.300,- Ft


A megrongálódott bérlet cseréje, vagy rendszám-változás miatt szükséges csere esetén kezelési költséget kell fizetni. A kezelési költség lakossági és kedvezményes bérlet esetén 500,- Ft, a többi bérlet esetében 1.000,- Ft.

A bérleteket a Városgondnokság adja ki a parkolóra és rendszámra vonatkozóan. 

A lakossági, illetve kedvezményes bérletek, belépőkártyák kiadásához a jogosultságot igazoló okmányok bemutatása szükséges.

Kizárólagos parkolási engedély:
	I.   Zóna
	670.000,- Ft/év/db

	II.  Zóna
	390.000,- Ft/év/db

	III. Zóna
	200.000,- Ft/év/db


Pótdíjak:

	Szabálytalan parkolás esetén fizetendő pótdíj
	5.000,- Ft

	Megemelt összegű pótdíj
	8.000,- Ft

	3 napon belüli, a Városgondnok-ságnál történő befizetés esetén fizetendő pótdíj
	2.000,- Ft


A díjak az ÁFÁ-t tartalmazzák.

